钦定古今图书集成/明伦汇编/宫闱典/第128卷 > 田鹏鸾
## 钦定古今图书集成/明伦汇编/宫闱典/第128卷 > 田鹏鸾

按《颜氏家训》：“齐有宦者内参田鹏鸾，本蛮人也。年十
四五，初为阍寺，便知好学，怀袖握书，晓夕讽诵。所居
卑末，使役苦辛，时伺闲隙，周章询请。每坐文林馆，气
喘汗流，问书之外，不假他语。及睹古人节义之事，未
尝不感激沉吟久之。吾甚怜爱，倍加开奖。后被赏遇，
赐名敬宣，位至侍中开府。后主之奔青州，遣其西出”
参伺动静，为周军所获。问“齐王何在”，绐云“已去，计当
出境。”疑其不信，殴捶服之，每折一支，辞色愈厉，竟断
四体而卒。蛮㝏童丱，犹能以学成忠，齐之将相，比敬
宣之奴不若也。